23e Edizion
FRIULI DOC: vins –vivandis – vicendis - viodudis
dai 7 ai 10 Setembar dal 2017.
Par cuatri dîs Udin e devente une vetrine par presentâ e par fâ cognossi il miôr de produzion enogastronomiche e artesanâl, artistiche e culturâl di une regjon pardabon uniche.
Tancj e sorprendents a son i ponts principâi di un program pardabon siôr: intai stands e intai barachins, intes placis e intes viis dal centri, si puedin cerçâ i prodots tipics furlans, tant che il persut di Sant Denêl e chel di Sauris, il formadi Montâs, il frico, i cjarsons, i vins, lis sgnapis e tancj altris prodots.
La ocasion golose di cerçâ i tesaurs de enogastronomie furlane si pee a apontaments di no pierdi, cun mostris, spetacui, cunvignis, esposizions artistichis e produzions artesanâls, simpri intal rispiet des tradizions locâls plui antighis.
Un viaç intal gust e intai savôrs plui tratîfs dal Friûl Vignesie Julie, pardabon une misture di vins, vivandis, vicendis e viodudis par cognossi ogni aspiet di cheste tiere siore e ospitâl.
In doi o trê dîs si inamorisi di Udin, e lassâle al devente dificil. Ma nuie pôre: si pues simpri tornâ, magari pal prossim FRIULI DOC!
EDIZIONS PASSADIS
1995 – Viodudis dal Friûl
1996 – Udin citât dai Tiepolo
1997 – Cjampfuarmit 1797: une firme di pâs fra Stâts; Udin
1997 – Une fieste di pâs tra i popui
1998 – Il Votcent furlan: lis lidrîs dal vuê
1999 – Cjaladis sul Friûl dal '900
2000 – Friûl: di tiere di passaç a tiere di ospitalitât
2001 – Friuli Doc al vîf la amicizie: identitâts diviersis par un futûr comun
2002 – Ricostruî, riconvertî, ricualificâ… tornant a afermâ la cualitât dal vivi!
2003 – Cerçâ il timp
2004 – 10 agns di Friuli Doc
2005 – Int di Cjargne
2006 – Il Tarvisian
2007 – Cuei, Cjistiei e Int di Confin. Un Teritori Incjantât tra Vals dal Nadison, de Tor e Cividât
2008 – Dolcis Tieris Antighis dal Friûl Culinâr
2009 – Riviere furlane, ancure dal teritori
2010 – Tiere di Gravis e di Risultivis
2011 – Tiere dai Patriarcjis
2012 - La Fieste e cjape forme (Il Formadi)
2013 – Storiis di vît e di vin
2014 – 20 agns di Friuli Doc
2015 – Cuant che il mangjâ al svicine il mont
2016 – Savês di îr, savôrs di doman
2017 – Un spetacul par ogni sens
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn